projecte-aina/catalan_government_crawling huggingface dataset:
Per poder ser admès a la universitat com a persona major de 45 anys cal superar unes proves d'accés i realitzar una entrevista personal amb resolució d'APTE/A.
La prova d'accés consta de tres exàmens:
Aquesta entrevista es realitzarà a la universitat on es vol accedir malgrat que la prova s'hagi superat a una altra universitat del sistema català.
La prova d'accés, un cop superada, té validesa indefinida mentre que l'entrevista personal, obligatòria i amb resolució final d'apte, només tindrà validesa l'any en què es fa i per accedir a un sol centre-estudi.
Si tot i tenir les proves d'accés per a més grans de 45 anys superades en convocatòries anteriors vols realitzar l'entrevista personal, també hauràs de formalitzar la matrícula dins del termini establert a la convocatòria actual.
En aquest cas podràs optar també per presentar-te a les proves escrites i sempre se't tindrà en compte la millor de les qualificacions.
- Durant les proves, no es permet utilitzar cap tipus d'informació (apunts, llibres, etc.) ni telèfons mòbils o altres aparells electrònics no autoritzats.
- Al llarg del desenvolupament dels exàmens cal mantenir un silenci absolut i una adequada correcció personal.
El tribunal té la capacitat legal per expulsar de l'aula els candidats que incompleixin les normes elementals d'ètica o d'ordre propis d'un examen i per anul·lar-los les proves.
- Els exàmens són anònims i no poden tenir cap marca d'identificació personal.
El primer dia es lliura a cada estudiant un joc d'etiquetes amb codi de barres que l'identifica i que permet l'anonimat en la correcció.
El candidat ha d'enganxar amb cura dues etiquetes en els requadres corresponents de cada un dels quaderns d'examen: l'una en la cara anterior i l'altra en la cara posterior.
- Per a la realització de cada prova només se't lliurarà un sol quadern d'examen.
Els quaderns d'exàmens s'han de tornar etiquetats encara que s'hagin deixat en blanc (el no lliurament d'aquests quaderns comporta l'anul·lació de la fase corresponent).
- Els exàmens de Llengua catalana i Llengua castellana s'han de contestar en les llengües respectives.
- Els exàmens no es poden respondre amb llapis, ni amb tinta vermella o verda.
Per inscriure's a la fase específica de les proves, els estudiants de cicles formatius de grau superior (CFGS) hauran de presentar un certificat del centre (original o còpia compulsada) on es faci constar:
Per a aquests estudiants, el certificat serà lliurat pel seu centre, i tindrà validesa només per a les PAU.
No servirà per acreditar l'accés a la universitat en el procés de preinscripció universitària.
* Els estudiants que estiguin en possessió del títol de tècnic superior de formació professional, tècnic superior d'arts plàstiques i disseny o de tècnic esportiu superior o equivalents procedents de sistemes educatius estrangers o bé procedents de sistemes educatius estrangers o bé procedents del sistema educatiu espanyol que es trobin en empreses a l'estranger (beca Erasmus) o centres homologats pel govern d'Espanya, podran realitzar la prova a la UNED o a través de les universitats públiques catalanes ( Accesnet ).
Aquests certificats (i si és necessari, la documentació acreditativa que justifiqui gaudir d'una bonificació o exempció de les taxes), s'hauran de lliurar fins al 2 de juny per a la convocatòria de juny, i fins al 22 de juliol per a la convocatòria de setembre, tenint en compte les alternatives següents:
a) En cas de venir personalment, cal presentar original i fotocòpia dels documents.
b) Si s'envia la documentació per correu postal ordinari o certificat, cal enviar fotocòpia compulsada de tota la documentació.
NO ES POT FER ARRIBAR PER MITJÀ DE CORREU ELECTRÒNIC.
A partir del 15 de juny de 2020, l'horari de l'Oficina d'Accés a la Universitat serà de dilluns a divendres, de 9 a 14 h, exclusivament amb cita prèvia.
Horari d'atenció: Tot l'any de dilluns a divendres de 9 a 14 hores.
Tancat els dies 24 i 31 de desembre.
L'Oficina d'Accés a la Universitat, en virtut de l'encàrrec de gestió al Consell Interuniversitari de Catalunya que preveu la Llei d'universitats de Catalunya, té la funció de coordinar i organitzar les proves d'accés a la universitat, i qualsevol altra prova que li sigui encomanada, en compliment dels acords de la Comissió Coordinadora de les Proves d'Accés a les Universitats i dels mandats de l'article 32 de la Llei d'universitats de Catalunya.
L'Oficina d'Accés a la Universitat duu a terme les tasques de promoció dels estudis universitaris del sistema universitari català tant a Catalunya com a la resta de l'Estat, d'orientació de les persones que vulguin accedir a la universitat i de preinscripció i assignació de places.
Adreça: Avinguda de les Bases de Manresa, 61-73
Telèfon: 93 877 72 18 (preinscripció)
Horari: atenció telefònica, de 10.30 a 13.30 hores, de dilluns a divendres.
Atenció presencial: cal demanar cita prèvia per telèfon.
Tancats els dies 21 de febrer, Setmana Santa del 6 al 13 d'abril, agost i Nadal del 24 de desembre fins al 6 de gener.
Observacions: Escola Politècnica Superior d'Enginyeria de Manresa.
Facilitar tota la informació sobre el procés de preinscripció: requisits d'accés, nombre de places, preus, terminis de preinscripció i matrícula, registre, classificació i tramitació de les sol·licituds de preinscripció; i facilitar tota la informació sobre el procés de la prova d'accés a la universitat per estudiants de batxillerat i de cicles formatius de grau superior, prova d'accés a la universitat per als més grans de 25, 45 i 40 anys i accés d'alumnes amb estudis estrangers convalidables.
Els estudiants que comptin amb títols de tècnic superior de formació professional, tècnic superior d'arts plàstiques i disseny, i tècnic esportiu superior o equivalents poden accedir a ensenyaments universitaris de grau.
Poden formalitzar la preinscripció universitària, a Internet a la pàgina portal d'accés a la universitat
Aquests estudiants poden accedir als ensenyaments universitaris oficials de grau sense necessitat de fer cap prova; la seva nota d'accés és la qualificació mitjana dels estudis cursats.
Si volen millorar aquesta nota poden presentar-se, amb caràcter voluntari, a la fase específica de les PAU.
La informació sobre el contingut de les matèries, estructura dels exàmens, criteris d'avaluació i models d'exàmens de convocatòries anteriors, així com el calendari i horari dels exàmens, es pot consultar en aquest mateix canal dina l'apartat PAU
Per calcular la nota d'admissió, s'escolliran les dues qualificacions de les matèries superades a la fase específica que, un cop ponderades, donin les notes més altes.
La nota d'admissió es calcula amb la fórmula:
Nota d'admissió = NMC + a*M1 + b*M2
M1, M2 = Les dues qualificacions de matèries superades a la fase específica de les PAU que, un cop ponderades, proporcionin una millor nota d'admissió.
a, b = Paràmetres de ponderació de les matèries de la fase específica (0,1 o 0,2).
La nota d'admissió (mínim 5 i màxim 14) a un determinat estudi de grau incorpora les qualificacions de les matèries de la fase específica, ponderant-les segons el coeficient que correspongui (0,1 o 0,2).
Aquestes matèries hauran d'estar vinculades a la branca de coneixement en què s'inscriu el títol de grau al qual es vol accedir.
Els paràmetres de ponderació de les matèries de modalitat de batxillerat adscrites a les branques de coneixement dels títols de grau que s'aplicaran per a l'accés les podeu consultar a la pàgina Taules de ponderació.
Els alumnes que accedeixen a uns estudis de grau amb un cicle formatiu de grau superior (CFGS) poden convalidar crèdits ECTS a les universitats de Catalunya.
En cas que hi hagi convalidacions de crèdits de CFGS aprovades, la informació es pot trobar al següent cercador.
Heu de cercar l'estudi que voleu cursar i la universitat on el voleu cursar i consultar l'apartat "Convalidacions de cicles formatius de graus superior".
Per als estudis de grau de doble titulació (simultaneïtat d'estudis), es pot consultar la taula de Convalidacions de crèdits de CFGS (graus amb simultaneïtat)
La prova d'accés per a més grans de 25 anys es convoca una vegada a l'any.
Disposes d'un nombre il·limitat de convocatòries per superar aquesta prova i pots presentar-te en convocatòries posteriors per millorar la qualificació obtinguda, si compleixes els requisits.
La qualificació obtinguda té validesa indefinida.
Pots presentar-te a la prova d'accés a la universitat per a més grans de 25 anys si reuneixes els requisits següents:
La preinscripció universitària es fa per Internet, al portal d'accés a la universitat, en els terminis establerts per a cada convocatòria.
Cal seguir unes indicacions concretes per registrar-se correctament i poder fer la preinscripció.
En alguns casos, és necessari lliurar documentació perquè la preinscripció sigui vàlida i així poder entrar en el procés d ' assignació de places.
És convenient assegurar-se que la preinscripció s'ha fet correctament.
Per assegurar-se'n, un cop acabat el tràmit, es genera un document en PDF del comprovant de la preinscripció i cal verificar que hi figuri la data i l'hora de gravació.
Un cop feta la preinscripció es poden modificar les preferències dels centres d'estudi tantes vegades com es vulgui fins a l'últim dia del termini.
Cal tenir en compte que, un cop fetes les modificacions, en el nou comprovant de la preinscripció ha de figurar la data i l'hora de gravació actualitzades.
Pots consultar les llistes de notes de tall i les places universitàries.
No, cada universitat organitza els seus estudis en funció dels recursos dels quals disposa i ajusta l'oferta a les àrees de coneixement en les quals destaca per la seva especialització.
D'altra banda, encara que els estudis de diferents universitats puguin coincidir en el nom, cada universitat proposa un pla d'estudis amb característiques pròpies.
Únicament els estudis que habiliten per a l'exercici d'una professió regulada tenen uns continguts comuns mínims obligatoris, establerts per la normativa, iguals per a totes les universitats.
Alguns graus tenen uns continguts comuns mínims obligatoris establerts per normativa que habiliten per exercir professions concretes amb una regulació específica.
Es tracta d'estudis amb uns continguts mínims obligatoris que han de ser desenvolupats en els plans d'estudis corresponents.
D'aquesta manera, es garanteix l'assoliment de competències i coneixements necessaris requerits per al desenvolupament i l'exercici de cadascuna de les professions.
Si l'intercanvi entre universitats no es produeix en el marc d'un programa de mobilitat, pots sol·licitar a la universitat d'origen un trasllat d'expedient acadèmic cap a la universitat de destinació.
Llavors aquesta darrera valorarà els crèdits realitzats i emetrà el títol corresponent en finalitzar els estudis.
Pel contrari, si l'intercanvi entre universitats es realitza en el marc d'un programa de mobilitat, la universitat d'origen valorarà els crèdits cursats en la universitat de destinació i emetrà el títol corresponent.
Els títols dels estudis oficials anteriors a l'EEES (diplomat/ada, mestre/a, arquitecte/a tècnic/a, enginyer/a tècnic/a, llicenciat/ada, arquitecte/a i enginyer/a) mantenen tots els seus efectes acadèmics i, si s'escau, professionals.
La prova s'organitza en tribunals.
Tots els tribunals estan formats per un professorat que té les funcions de presidència, vigilància i/o correcció i per l'estudiantat assignat a aquell tribunal.
L'article 6.3 de l'Ordre ECD/1941/2016, de 22 de desembre, estableix que ha d'haver-hi un descans de 30 minuts entre exàmens.
Aquest període no es pot computar per ampliar el temps de realització de l'examen si ets alumne/a amb necessitats educatives específiques.
Per aquest motiu canvia l'horari de la prova si t'examines en els tribunals ordinaris.
El tribunal ordinari específic per alumnes amb necessitats específiques de suport educatiu (dislèxia, TDA/TDAH i altres trastorns d'aprenentatge) té lloc els mateixos dies que el tribunal ordinari, però és exclusiu per a aquest alumnat.
El tribunal especial té lloc una setmana més tard que els altres.
Són els estudis universitaris oficials de tercer cicle que condueixen a l'adquisició de les competències i habilitats relacionades amb la recerca científica de qualitat i a l'obtenció del títol de doctor/a, màxim grau acadèmic de la universitat.
Per obtenir el títol de doctor/a és necessari haver superat un període de formació i un període de recerca organitzat.
Aquests estudis finalitzen amb l'elaboració i defensa de la tesi doctoral.
La durada màxima dels estudis de doctorat és de tres anys lectius, amb dedicació a temps complet, comptadors des de l'admissió del doctorand o la doctoranda, fins a la presentació de la tesi doctoral.
També es poden realitzar els estudis de doctorat a temps parcial.
En aquest cas, els estudis poden tenir una durada màxima de cinc anys.
Excepcionalment, la universitat pot prorrogar aquesta durada.
La tesi doctoral consistirà en un treball original de recerca elaborat i defensat davant un tribunal per la persona doctoranda, en qualsevol camp del coneixement, que la capacitarà per al treball autònom en l'àmbit de l'R+D+I.
La persona doctoranda haurà de presentar la tesi abans d'acabar el programa de doctorat.
Aquest projecte haurà d'estar avalat pel director/a de la tesi i ser admès pel departament responsable del programa de doctorat.
Consulta en el següent enllaç tota la informació sobre els preus d'un doctorat.
Què és la prova d'accés a la universitat per a estudiants de batxillerat, estudiants de cicle formatiu de grau superior i altres supòsits?
La prova d'accés a la universitat és un requisit per a l'alumnat que té el títol de batxillerat o equivalent per accedir a les universitats.
És anònima i idèntica per a tothom i garanteix la màxima igualtat d'oportunitats a l'alumnat que s'hi presenta.
En la coordinació de la prova hi participen representants de cada universitat pública catalana, representants del Departament d'Educació i professorat especialista d'universitats i de batxillerat.
Únicament els estudiants que estan cursant 2n curs de batxillerat a Catalunya han de formalitzar la matrícula, de la convocatòria de juny, en dues fases:
Els estudiants amb un títol de batxillerat o equivalent aprovat en convocatòries anteriors (a Catalunya o una altra comunitat autònoma) que es vulguin presentar per primera vegada a la PAU, així com aquells que ja han aprovat la PAU (a Catalunya o a una altra comunitat autònoma) i vulguin tornar a presentar-se per millorar la nota, s'han de matricular directament al portal d'accés a la universitat en el termini establert.
Per millorar la nota els estudiants poden presentar-se a la fase general o a la fase específica o a ambdues, i de les assignatures de modalitat que vulguin, segons l'estructura de la prova, independentment de les assignatures de les quals s'hagin examinat en convocatòries anteriors.
Si es presenten de nou a la fase general s'hauran d'examinar de les cinc matèries que la integren.
Si un estudiant es presenta a més d'una convocatòria de la fase general sempre conservarà la nota d'accés més alta (resultat que prové en un 60% de la qualificació mitjana de batxillerat + un 40% de la qualificació de la fase general).
Si es presenta a la fase específica, se li tindrà en compte la nota més alta de les qualificacions de cadascuna de les assignatures, però ha de tenir present que la fase específica té una caducitat de dos anys.
Més informació per l'alumnat de batxillerat i matrícula lliure
Els estudiants de CFGS que vulguin millorar la nota d'accés a la universitat obtinguda en el cicle, poden examinar-se només de la fase específica de la PAU.
Cada estudiant pot examinar-se d'un màxim de tres matèries de modalitat de batxillerat vinculades a la branca de coneixement en què s'inscriu el títol de grau que volen cursar.
Més informació per l'alumnat de cicle formatiu de grau superior
Més informació per l'alumnat d'altres supòsits
La prova d'accés a la universitat per a més grans de 45 anys es convoca una vegada a l'any.
Disposes d'un nombre il·limitat de convocatòries per superar-la.
Per accedir a la universitat per la via de més grans de 45 anys cal superar una prova d'accés i fer una entrevista personal.
La prova d'accés, un cop superada, té validesa indefinida, mentre que l'entrevista personal, obligatòria i amb resolució final d'apte/a, només tindrà validesa l'any en què es fa.
Un cop superada la prova, pots presentar-te tantes vegades com vulguis per tal de millorar-ne la qualificació.
La prova d'accés als estudis universitaris per a més grans de 45 anys és comuna per a totes les universitats públiques i privades de Catalunya.
La matrícula per a la prova per a qualsevol universitat catalana, tant pública com privada, es formalitza a través del portal portal d'accés a la universitat.
Cal fer servir el català a la prova de llengua catalana i el castellà a la prova de llengua castellana.
Tots els candidats/tes s'han d'examinar obligatòriament de llengua catalana.
Es prepara amb llibres homologats de batxillerat.
Si, son compatibles i simultànies.
Els exercicis de comentari de text, llengua catalana i llengua castellana són comuns a la prova d'accés per a més grans de 25 anys i a la prova d'accés per a més grans de 45 anys.
Si vols accedir a la universitat per la via de més grans de 25 anys i per la via de més grans de 45 anys, i si vols fer ús de totes dues vies, hauràs de matricular-te a les dues proves i abonar les taxes corresponents de totes dues matrícules
Has de portar sempre el teu full de matrícula i el DNI, NIE o passaport per tal d'identificar-te en qualsevol moment de la prova a requeriment de qualsevol membre del tribunal.
Si necessites acreditar l'assistència a la prova pots sol·licitar el justificant corresponent al president o presidenta del teu tribunal.
Material obligatori: paper de 50 x 70 cm, fulls A4, llapis i barres de grafit de diferents dureses, goma d'esborrar, carbó, goma d'esborrar especial per carbó, draps i colors aplicables amb tècniques seques (per tècniques seques s'entenen aquelles que no requereixen l'ús de cap diluent ja sigui basat en l'aigua o elaborat químicament).
Un suport completament rígid de 50 x 70 cm que servirà per col·locar-hi el paper, s'aconsella que sigui un tauler de fusta contraplacada de 0,8 cm de gruix.
Altres tipus de material i instrumental d'acord amb les preferències expressives personals.
Els materials que has de portar per fer la prova són els següents: llapis, goma d'esborrar, regles, escaires, i llapis de colors i/o retoladors.
Convé també dur papers de colors, tisores, cola, cinta adhesiva i es recomana portar una carpeta rígida DIN A3.
L'exercici 3 (tant de l'opció A com la B) s'ha de desenvolupar en la part central del quadern de respostes (DIN A3).
Es suggereix que portis diferents materials de dibuix, de tècniques seques, per realitzar la part gràfica:
Tingues en compte que no s'accepta l'ús de materials líquids.
El material per a l'examen de electrotècnia que has de portar és: regle, escaire, llapis, goma d'esborrar i calculadora.
Tingues en compte que no s'autoritzarà l'ús d'aquelles calculadores que puguin portar informació emmagatzemada i que puguin transmetre-la.
Has de realitzar els dibuixos a llapis per la qual cosa has de portar el següent material de dibuix: llapis, goma d'esborrar, regles, escaires, paral·lex, compàs, plantilles de corbes, transportador d'angles.
No es poden usar models de figures geomètriques.
De manera opcional, pots portar un suport d'una mida superior al DIN A3 per aquelles casos en què no poguessis realitzar l'examen en una taula convencional.
Material que es pot dur a la prova: bolígraf (blau o negre), llapis (cal tenir en compte que les respostes definitives han de ser escrites necessàriament en bolígraf blau o negre), goma i regle,
Ciències de la terra i del medi ambient
Per a la realització d'alguns exercicis es recomanable que portis un regle o un escaire d'uns 20 cm de llargada, un transportador d'angles, llapis de colors i una calculadora científica.
Tingues en compte que no s'autoritzarà l'ús d'aquelles que puguin portar informació emmagatzemada i que puguin transmetre-la.
Física, Matemàtiques, Matemàtiques aplicades a les Ciències Socials, Química i Economia de l'empresa
Pots portar calculadora però no s'autoritzarà l'ús d'aquelles que puguin portar informació emmagatzemada i que puguin transmetre-la.
És permès utilitzar el diccionari i l'apèndix gramatical en tots els exercicis de l'examen.
En la redacció de la resolució de la prova cal mostrar el saber i el saber fer.
Per això, és aconsellable tenir en compte sempre les recomanacions següents:
Si tens una titulació universitària oficial, no adaptada a l'Espai Europeu d'Educació Superior (EEES), tens l'opció de cursar un grau que doni accés a la mateixa professió que podies desenvolupar amb la titulació anterior.
Per obtenir la titulació de grau esmentada, hauràs d'assolir tots els coneixements i les competències establertes en el pla d'estudis corresponent, incloses les competències multilingües, amb els mateixos estàndards de qualitat requerits a la resta dels estudiants del grau.
Pots decidir la universitat en la qual vols cursar els estudis de retitulació amb independència de la universitat de procedència.
Si tens una titulació universitària de primer cicle i vols cursar els estudis de retitulació, se't podran reconèixer al voltant de 180 crèdits.
En qualsevol cas, hauràs de superar 60 crèdits més d'acord amb el pla d'estudis del grau que inclou el treball de fi de grau.
En cap cas no es podrà computar el treball esmentat a l'efecte de reconeixement de crèdits.
Pel que fa a l' acreditació de l'experiència laboral i professional d'aquests estudiants, et podrà ser reconeguda pel nombre de crèdits que prevegi la normativa vigent.
A l'efecte de l'obtenció del títol oficial, aquests crèdits computaran, si s'escau, en els termes que estableix el Reial decret 861/2010, de 2 de juliol, pel qual es modifica el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.
Per informar-te de la possibilitat de cursar la retitulació dels estudis que has cursat, has de posar-te en contacte amb el centre universitari on vols fer l'estudi de grau.
Si ja has iniciat uns estudis de grau i vols fer un altre estudi de grau alhora, has de fer la preinscripció universitària per tenir una plaça en el nou estudi.
A més de fer la preinscripció, caldrà que t'informis en la universitat que imparteix el nou estudi per saber si cal fer alguna sol·licitud concreta perquè t'autoritzin aquesta simultaneïtat d'estudis.
En el cas que no calgui fer cap sol·licitud a la universitat, si a la preinscripció universitària t'adjudiquen una plaça en el nou estudi, podràs cursar els dos estudis simultàniament.
En el cas que la universitat et demani fer una sol·licitud, a més d'adjudicar-te una plaça a la preinscripció universitària, caldrà tenir el permís dels òrgans de la universitat de destí per cursar els dos estudis.
La matrícula de la prova es fa al portal d'accés a la universitat, en els terminis establerts per a cada convocatòria.
La matrícula a la PAU només serà vàlida en els casos següents:
Llei de taxes i preus públics de la Generalitat de Catalunya 2020 pendent d'aprovació
(1) S'estableix una reducció del 50% de l'import de les taxes per a les persones que són membres de famílies nombroses o monoparentals de categoria general.
Cal acreditar-ho amb la targeta de l'òrgan de la comunitat autònoma corresponent.
(2) S'estableix una exempció total de l'import de les taxes per a les persones que pertanyin als col·lectius següents:
Un cop que hagis formalitzat la matrícula pel portal d'accés a la universitat, en el termini establert per a cada convocatòria, has de presentar la documentació acreditativa que justifiqui gaudir d'una bonificació o exempció de les taxes a un dels següents llocs, en funció de la teva situació: